Rettens dom (Ottende Afdeling) af 25. oktober 2012 – Astrim og Elyo Italia mod Kommissionen
(Sag T-216/09)
»Offentlige tjenesteydelsesaftaler – udbudsprocedure – tjenester i forbindelse med vedligeholdelse af klima-, varme- og ventilationsanlæg til Det Fælles Forskningscenter i Ispra – afvisning af tilbud fra en tilbudsgiver – fortolkning af et krav i udbudsbetingelserne – begrundelsespligt«
1.                     Den Europæiske Unions offentlige kontrakter – indgåelse af en aftale efter udbud – institutionernes skønsbeføjelser – domstolsprøvelse – grænser (jf. præmis 17-21)
2.                     Den Europæiske Unions offentlige kontrakter – indgåelse af en aftale efter udbud – institutions forpligtelse til at udøve sin mulighed for at tage kontakt til en bydende efter åbning af buddene – betingelse – udøvelse under overholdelse af princippet om god forvaltningsskik, princippet om ligebehandling og retssikkerhedsprincippet (Rådets forordning nr. 1605/2002, art. 89 og 92; Kommissionens forordning nr. 2342/2002, art. 148, stk. 3) (jf. præmis 22-25, 38, 39, 42 og 43)
3.                     Den Europæiske Unions offentlige kontrakter – udbudsprocedure – forpligtelse til at overholde princippet om ligebehandling af de bydende – nødvendighed at sikre lige chancer og at overholde gennemsigtighedsprincippet – rækkevidde (jf. præmis 34-37)
4.                     Retslig procedure – stævning – formkrav – fastlæggelse af søgsmålets genstand – kort fremstilling af søgsmålgrundene [statutten for Domstolen, art. 21, stk. 1, og art. 53, stk. 1; Rettens procesreglement, art. 44, stk. 1, litra c)] (jf. præmis 47)
5.                     Institutionernes retsakter – begrundelse – forpligtelse – rækkevidde – beslutning i forbindelse med proceduren for indgåelse af en offentlig kontrakt om ikke at antage et bud (art. 253 EF; Rådets forordning nr. 1605/2002, art. 100, stk. 2; Kommissionens forordning nr. 2342/2002, art. 149, stk. 3) (jf. præmis 82-85)
6.                     Den Europæiske Unions offentlige tjenesteydelsesaftaler – udbudsprocedure – pligt til at afvise tvetydige bud – rækkevidde (Rådets forordning nr. 1605/2002, art. 99; Kommissionens forordning nr. 2342/2002, art. 139, stk.1, og art. 148) (jf. præmis 93-95, 102 og 103)
Angående
Påstand om annullation af Kommissionens beslutning af 27. marts 2009 om ikke at vælge sagsøgernes bud inden for rammerne af den offentlige udbudsprocedure, der er offentliggjort den 25. oktober 2008 af Kommissionen om tildeling af almindelige og ekstraordinære tjenester i forbindelse med vedligeholdelse af klima-, varme- og ventilationsanlæg til Det Fælles Forskningscenter i Ispra (EUT 2008/S 208-274999), subsidiært en påstand om delvis annullation af punkt 17 i indkaldelsen af tilbud.
Konklusion
1)
Europa-Kommissionen frifindes.
2)
Astrim SpA og Elyo Italia Srl betaler sagen omkostninger.